
[bookmark: _Hlk108041748]UREDBA 
O ISPLATI POMOĆI RADNICIMA OD STRANE POSLODAVCA U 2026. GODINI
(“Službene novine Federacije BiH“, broj: 10/26)
 
Član 1. 
(Predmet uredbe)
         Ovom uredbom uređuje se pravo na isplatu pomoći radnicima od strane poslodavca, dinamika i visina isplate kao i način realizacije. 

Član 2.
(Pravo na pomoć)
(1) Pravo na pomoć iz člana 1. ove uredbe ima lice koje ima zasnovan radni odnos sa poslodavcem u skladu sa članom 4. Zakona o radu (“Službene novine Federacije BiH“, br. 26/16, 89/18, 44/22 i 39/24).
(2) Pomoć iz člana 1. ove uredbe mogu isplatiti poslodavci, koji:
· redovno isplaćuju plaće i uplaćuju doprinose za zaposlene u skladu sa važećim propisima;
· nemaju neizmirenih obaveza po osnovu poreza na dohodak i doprinosa za obavezna osiguranja propisana Zakonom o doprinosima (“Službene novine Federacije BiH“, br. 35/98, 54/00, 16/01, 37/01, 1/02, 17/06, 14/08, 91/15, 104/16, 34/18, 99/19, 4/21, 6/23, 28/23 – Presuda US i 33/25) kao i izuzetno, ukoliko su zaključili sporazum sa Poreznom upravom Federacije Bosne i Hercegovine (u daljem tekstu: Porezna uprava) o odgodi ili plaćanju obaveza u ratama, u skladu sa posebnim propisima koji ovo reguliraju i uredno izmiruju obaveze u skladu sa zaključenim sporazumom.  
Član 3.
(Iznos pomoći)
(1) [bookmark: _Hlk172094613]Poslodavac može, na osnovu ove uredbe, izvršiti isplatu pomoći svojim radnicima do 300,00 KM (tri stotine KM) mjesečno u skladu sa finansijskim mogućnostima i pravilima propisanim ovom uredbom.
(2) Poslodavac može izvršiti isplatu pomoći radniku i u iznosu koji je manji od iznosa iz stava (1) ovog člana.
(3) Pomoć iz stava (1) ovog člana može se isplatiti za mjesece od januara do juna 2026. godine. 
(4) Poslodavac ne može primijeniti odredbe Uredbe na način da radniku umanji plaću koja mu je obračunata i isplaćena za mjesec novembar 2025. godine. Plaća za novembar 2025. godine, u smislu ove odredbe, je plaća bez uvećanja za: prekovremeni rad, noćni rad, rad u dane sedmičnog odmora, rad u dane praznika ili drugim danom za koji je zakonom određeno da se ne radi odnosno druga uvećanja plaće koja zaposleniku pripadaju u skladu sa propisima o radu.
(5) lsplata pomoći iz stava (1) ovog člana će se vršiti isključivo na transakcijske račune radnika. 
(6) [bookmark: _Hlk152324005]Pomoć iz ovog člana se ne smatra plaćom ili naknadom plaće prema odredbama Zakona o radu.  

Član 4.
(Dinamika isplate)
(1) Isplata pomoći zaposlenicima se može vršiti mjesečno za mjesec na koji se pomoć odnosi i to (tek po isteku tog mjeseca) u periodu od prvog dana narednog kalendarskog mjeseca, a najkasnije do zadnjeg dana narednog kalendarskog mjeseca.
(2) Mjesečna pomoć u visini do 300,00 KM, u skladu sa ovom uredbom, može se isplatiti za mjesece od januara do juna 2026. godine. Isplata pomoći za juni 2026. godine može se izvršiti najkasnije do 31.07.2026. godine.

Član 5. 
(Osnov za isplatu pomoći)
     Poslodavac je dužan donijeti interni akt kojim će se, između ostalog, urediti iznos i uslovi isplate pomoći radnicima.

Član 6.
(Pojedinačni akti)
          Pojedinačni akti, koje donosi poslodavac za ostvarivanje prava iz člana 2. ove uredbe, obavezno se donose u pisanom obliku.

Član 7.
(Izvještavanje)
(1) Poslodavac je dužan, do 7. u mjesecu za protekli mjesec u kojem je izvršena isplata pomoći, dostaviti nadležnoj Poreznoj ispostavi Izvještaj o isplati pomoći. 
(2) Porezna uprava će po prijemu navedenog Izvještaja izvršiti kontrolu ispunjenosti uslova za isplatu pomoći propisanih ovom uredbom.
(3) Obrazac Izvještaja iz stava (1) ovog člana nalazi se u prilogu ove uredbe i čini njen sastavni dio.
(4) Porezna uprava je dužna zbirne podatke iz izvještaja iz stava (1) ovog člana, dostaviti Federalnom ministarstvu finansija (u daljem tekstu: Ministarstvo) do kraja mjeseca za prethodni mjesec. 
(5) Ministarstvo će mjesečno dostavljati Vladi Federacije Bosne i Hercegovine (u daljem tekstu: Vlada) informaciju o izvršenim isplatama, u skladu sa ovom uredbom, u cilju praćenja efekata ove uredbe.

[bookmark: _GoBack]Član 8.
(Stupanje na snagu i prestanak važenja)

          Ova uredba stupa na snagu danom donošenja i objavit će se u “Službenim novinama Federacije BiH“, a prestaje važiti 30.06.2026. godine.  











IZVJEŠTAJ O ISPLATI POMOĆI U SKLADU SA UREDBOM
za _____________(mjesec) 2026. godine 

Drugi dio – Podaci o isplaćenoj pomoći

	Ukupan iznos isplaćene pomoći za izvještajni mjesec  

	
	


Datum podnošenja izvještaja ______________                                                     

                                                                                                Potpis poslodavca
                                                                                               _________________









